**Középfokú intézménybe történő beiratkozás**

**folyamata a 2024/2025-ös tanévre vonatkozóan**

1. **Teendők a beiratkozás előtti időszakban**

**A KÖZÉPFOKÚ INTÉZMÉNY TEENDŐI**

* A KIFIR-ből kapott – a <https://kifir2.kir.hu/Eredmeny/> oldalon az intézményi belépés után a "Teljes végeredmény letöltése excelben" – lista alapján a felvett tanulók adatait az intézmények betöltik a KRÉTA rendszerbe **2024. június 3-tól június 7-ig.**

Az importálás az intézményi KRÉTA rendszer adminisztrátori felületen a bal felső sarokban található **tanévválasztóban a 2024/2025. tanévet kiválasztva**, majd **az Importálások - Tanuló importálások - KIFIR import** menüpontjában a megfelelő importálási mód kiválasztását követően a  gombra történő kattintással tehető meg.

* A fellebbezés után felvett, illetve a pótfelvételi eljárás során felvételt nyert diákok adatait az iskola módosítja a felületen, a teljesen új – a KIFIR-ből kiexportált listában egyáltalán nem szereplő – diákok adatait nem tudja rögzíteni a KRÉTA beiskolázás rendszerében.
* Az intézménynek ellenőrizni szükséges, hogy az e-Ügyintézés oldalán a „Beállítások - Intézmény” menüpontban az „Intézményi adatok” felületen „Az intézmény Középfokú köznevelési feladatot lát el” jelölés beállításra került. (Csak ebben az esetben tudja fogadni az intézmény az online módon, előzetesen beküldött adatokat.)
* A középfokú intézmények a beiratkozás napjáig az e-Ügyintézés oldaláról a beérkezett BKI ügyekből szükség szerint kinyomtathatják a tanulók beiratkozási adatlapját, dokumentumait.

**A SZÜLŐ TEENDŐI**

* Az e-Ügyintézés felületén **2024. június 19.** és **2024. június 26. közötti időszakban** lesz lehetősége a szülőknek / törvényes képviselőknek, hogy gyermekeik adatait előzetesen, online módon beküldjék a középiskolába a „Beiratkozás középfokú intézménybe” (BKI) folyamat segítségével.
  + - * A szülők/törvényes képviselők csak azon intézményben találják meg gyermekük adatait, ahová a gyermek felvételt nyert.
      * A **beiratkozáskor** történő **személyes megjelenéskor** az eredeti, aláírt példányokat a szülő/törvényes képviselő magával tudja vinni a középfokú intézménybe.

1. **Teendők a beiratkozás napjain**

A tanév rendjéről szóló 30/2023. (VIII. 22.) BM rendelet alapján **a középfokú iskolákba történő beiratkozás** ideje: **2024. június 26-28.**

A szülők/törvényes képviselők az intézmény honlapján tájékozódhatnak a pontos időpontról, feltételekről, lehetőségekről.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 45/A. §-a leírja, hogy a középfokú iskolába történő beiratkozáskor be kell mutatni a személyazonosító igazolványt, valamint az általános iskolai tanulmányok befejezését igazoló bizonyítványt.

A rendeletben meghatározott feladat csak személyes megjelenéssel teljesíthető, ezért a középfokú iskolába történő beiratkozáskor az iskolában a **SZEMÉLYES MEGJELENÉS KÖTELEZŐ**!

**A KÖZÉPFOKÚ INTÉZMÉNY TEENDŐI**

* A beiratkozás informatikai támogatása

Az intézmény megteheti, hogy a beiratkozást végző kollégák részére számítógépet biztosít, amelynek segítségével a szülők/törvényes képviselők személyes megjelenésekor helyben, azonnal kezelni lehet az adatokat az alábbi módon:

* + - * *Online beküldött adatok átküldése az intézményi KRÉTA felületre*

Amely gyermek adatait online módon küldte be a szülő/törvényes képviselő, az adatokat a középfokú intézmény keresse meg a KRÉTA rendszerében az e-Ügyintézés felületén, és ott az adott gyermekhez tartozó ügy „Határozat” fül – „Döntés” menüpontban kattintson a „Tudomásul veszem” lehetőségre. Ekkor a tanuló adatai átkerülnek az intézmény KRÉTA rendszerébe (a KIFIR rendszerből importált adatok felületére), és a szülő/törvényes képviselő is kap egy visszajelzést a beiratkozás tényének tudomásul vételéről.

* + - * *Adatok pontosítása, módosítása*

Az intézmény az eredeti dokumentumok alapján ellenőrzi az   
e-Ügyintézés felületéről beküldött adatokat, szükség esetén módosítja azokat a KRÉTA felületén. A módosításokat a szülő/törvényes képviselő a kinyomtatott beiratkozási adatlapokon átvezeti és a módosított adatlapokat aláírja.

* Beiratkozási adatok rögzítése kizárólag személyes megjelenéskor

Abban az esetben, ha a szülő/törvényes képviselő online módon, előzetesen nem küldte be gyermeke adatait, hanem a személyes beiratkozáskor kívánja azokat megadni, akkor a beiratkozásnál jelen lévő pedagógus/alkalmazott a KRÉTA rendszerben megkeresi – a KIFIR rendszerből áttöltött adatok alapján – a tanuló adatlapját, és a hiányzó adatokat a nyomtatott adatlapon kitöltött adatoknak megfelelően kézzel rögzíti a rendszerben.

1. **Teendők a beiratkozás után**

**A KÖZÉPFOKÚ INTÉZMÉNY TEENDŐI**

* A tanulók KIR rendszerbe történő bejelentése
* A beiratkozott tanulókat a középfokú iskola a KRÉTA rendszerben a 2024/2025. tanév felületén osztályba sorolja.